Az Ember Márk, Fesztbaum Béla, Medveczky Balázs, Wunderlich József és Zoltán Áron által alkotott csapat 2025. június 29-én lép fel a Park színpadán. A zenekar tagjai, mindannyian a Dés-Geszti-Grecsó: A Pál utcai fiúk című nagy sikerű zenés játék vígszínházi ősbemutatójának szereplői. Repertoárjukban helyet kap A Pál utcai fiúk előadás betétdalai mellett, több legendás vígszínházi sláger, jól ismert Presser dal, és természetesen néhány kedvenc a hazai és a külföldi klasszikus rock világából. Egy új saját dal bemutatását is tervezik a koncerten! Igazi örömzene és fantasztikus hangulat várható a Budapest Parkban, ahová a zenekart vendégként Dés László is elkíséri majd! Jegyvásárlás: https://www.budapestpark.hu/events/a-grund-vigszinhazi-fiuzenekar-20250629-2
Együtt a színpadért – jótékonysági gála a Vígszínházban Nyolcadik alkalommal rendezi meg jótékonysági gálaestjét a Színházi Dolgozók Szakszervezete (SzíDoSz) a nehéz helyzetbe került, egészségi állapota következtében rászoruló, szakmabeli háttérdolgozó kollégák megsegítéséért. A nagyszabású műsornak június 19-én a Vígszínház ad otthont. Szinetár Dóra, Nagy Ervin, Hámori Ildikó, Bodrogi Gyula, Fesztbaum Béla, Baronits Gábor, Borbély Richárd, Hűvösvölgyi Ildikó, Peller Anna, Sasvári Sándor, Bán János, Ungár Anikó, Mészáros Árpád Zsolt, Kováts Adél, Nemcsák Károly, Radnay Csilla, Császár Angela – és a sor még hosszú. Nyíregyházától Szegedig, Debrecentől Budapesten át Győrig fognak össze művészek azokért a kollégáikért, akik támogatásra szorulnak. Egy-egy színházi este létrejöttéhez ugyanis a színre lépő szereplőkön kívül hozzájárul ugyanannyi „láthatatlan” közreműködő is. Kellékesek, ügyelők, súgók, díszítők, fodrászok, sminkesek, nézőtéri felügyelők és asszisztensek nélkül ugyancsak nem létezhetne színház. Ez a szakma szól róluk is, és ezt hivatott kihangosítani a Színházi Dolgozók Szakszervezetének éves rendezvénye a Vígszínházban. A közös célhoz pedig egyedülálló program dukál. További információk és jegyvásárlás: https://bit.ly/3FrUF2q
Bérleteink széles választékával várjuk nézőinket! Miért éri meg bérletesnek lenni? A Vígszínház, a Pesti Színház és a Kombinált bérletekkel átlagosan több, mint 30%-kal kedvezőbb áron tekinthetők meg a bérletben foglalt előadások az előre kiválasztott helyről. A helyfoglalás nem igényel további szervezést, a bérletes előadásra kiírt időpontban csak felmutatja a bérlettulajdonos a bérletét és elfoglalja a helyét. Különleges kedvezményeket, exkluzív eseményeken való részvételt biztosítunk és a kulisszák mögé betekintést nyújtó programokra is örömmel hívjuk meg az évad folyamán bérlettel rendelkező nézőinket. A Vígszínház, Pesti Színház és Kombinált bérleteseink számára elővásárlási jogot biztosítunk, amivel egy-két nappal korábban lehetőségük nyílik jegyvásárlásra vagy telefonos előfoglalásra, mint a bérlettel nem rendelkező vásárlóknak. Az elővásárlás online is elérhető a honlapunkon az adott hónap műsorával egy időben közzétett linkre kattintva, a bérletkód beírásával. Egy bérlettel két jegy váltható. A 2025/26-os évadban is elérhetőek lesznek az általános és középiskolásoknak szóló ifjúsági bérletek, melyekkel olyan nagy sikerű előadásokat nézhetnek meg a fiatalok, mint A padlás, a Pinokkió, a Képzelt beteg, A Pál utcai fiúk, a Liliomfi, valamint A diktátor. További információk, bérletvásárlás: https://www.vigszinhaz.hu/jegy/berletek.php Fontosnak tartjuk, hogy felkeltsük a fiatalok érdeklődését a színházi élmények iránt, nyitottá váljanak, felfedezzék, hogy egy-egy előadás miként érinti saját világukat, mindennapi problémáikat. Ezért a bérletes előadások mellett színházi nevelési foglalkozások segítik a diákokat a látottak értelmezésében, a színdarabok által felvetett kérdések feldolgozásában. További információk: https://www.vigszinhaz.hu/vigdiak/index.php
Színházjeggyel, bérlettel kapcsolatos információért hívja a színház ingyenes zöld számát : 06-80-204-443 Látogassa gyakran frissülő honlapunkat a www.vigszinhaz.hu címen! Leiratkozás: Ha nem szeretné rendszeresen kapni a Vígszínház hírleveleit, kérjük |